# Misingi ya Biblia – Moduli ya Kwanza – Kwa nini kujifunza Agano la Kale?

# Maswali ya Majadiliyano

1. Ni jambo gani muhimu ulilojifunza katika somo au kitu gani katika somo ambacho hukukielewa vizuri?
2. Taja na kufafanua sababu mbili ambazo zinaweza kutuongezea ufahamu wetu wa mbali kati yetu na Agano la Kale.
3. Elezea njia fulani ambazo Yesu alizitumia kufundishia Agano la Kale katika mahubiri na huduma yake.
4. Tunaweza kujifunza nini kutokana na mafundisho ya Yesu na Paulo kuhusu umuhimu wa Agano la Kale katika ulimwengu wa sasa?
5. Fafanua changamoto muhimu tunazokutana nazo tunapojaribu kuelewa na kulihusisha Agano la Kale katika maisha yetu.
6. Je, Agano la Kale wakati mwingine linakuchanganya? Toa mifano na kuelezea kwa nini?
7. Unawezaje kuufupisha “umbali” kati yako na Agano la Kale?
8. Utaitikiaje mtu kwa mtu fulani akisema “mafundisho ya Yesu juu ya mambo kama mauaji, uzinzi na upendo kwa maadui inakinzana na mafundisho ya Agano la Kale”?
9. Katika Hotuba ya Mlimani, kwa nini Yesu alizidi kulinganisha *alichosemwa* na kile *kilichoandikwa?* Katika njia zipi Wakristo wa sasa wangeshawishika kufanya makosa kama ambayo Yesu aliyakataa?
10. Ni faida gani zinakuja kutokana na kutambua uhalisia wa kuwa Mungu habadiriki unapojifunza Agano la Kale?

**TAARIFA YA MAPITIO:** Maandiko ya Agano la Kale mara nyingi yanaonekana kama eneo geni kwako na kwangu kwa sababu yote yalivuviwa na kushughulikiwa na hadhara ya Waisraeli, ambayo husababisha umbali unaoonekana. Agano la Kale liliandikwa kuhusu utamaduni tofauti sana kuliko utamaduni wa sasa. Hata leo, unaweza kuwa na imani tofauti za kibinafsi kuhusu Biblia kuliko Mkristo aliye karibu nawe. Tunapotazama mada pana ambazo kila mara hutumika kwa maadili ya Kristo, ni rahisi kuhusisha nyuma na maisha yetu wenyewe, lakini kadiri kazi inavyosomwa kwa kina ndivyo inavyoonekana kutokuwa na uhusiano wowote nasi. Kuna tofauti kati ya kile ambacho Wakristo wa Agano Jipya wanachoamini na kile ambacho Wakristo wa Agano la Kale waliamini (Kitheolojia).

UCHUNGUZI KIFANI: KUMWONEA HAYA MUNGU WA AGANO LA KALE: Stevene alikuwa Mkristo kwa miaka 25, na alifundisha darasa la Shule ya Jumapili ya watu wazima katika Kanisa lake. Siku zote alifundisha kutoka katika Agano Jipya kwa sababu aliona Agano la Kale kuwa gumu zaidi kuelewa. Mfumo wa shabihu, vita dhidi ya maadui wa Mungu, Sheria katika Mambo ya walawi, desturi za ajabu za watu, maandishi ya mafumbo ya baadhi ya manabii – mambo haya yote na zaidi yalimfanya akwepe kufundisha Agano la Kale. Alisoma Zaburi kwa maongozi na Mithali kwa mwongozo. Lakini mbali na hayo – na aya chache muhimu – alihifadhi hadi Agano Jipya. Watu walipomhoji kuhusu hilo, angesema, “Kwa vile sasa Kristo amekuja, lengo letu linapaswa kuwa katika Agano Jipya”.

Maswali ya Tafakuri

1. Tathimini pamoja na jamii ya kujifunza na maoni ya Stevene kuhusu Agano la Kale katika kisa cha awali cha kujifunzia.
2. Zungumzia kuhusu uzoefu wako wa kusoma na kusikiliza Agano la Kale.
   1. Ni mara ngapi unalisoma Agano la Kale?
   2. Ni mara ngapi unalisoma Agano Jipya?
   3. Kama umezoea kusoma zaidi kuliko lingine, zungumzia kuhusu kwa nini?
   4. Unafikiri kwa nini makanisa mengi yanahubiri zaidi kutoka Agano Jipya kuliko Agano la Kale?
   5. Ni mazoea gani au mwelekeo wa kanisa lako katika kuhusiana na hili? Kama kuna upendeleo wa moja juu ya lingine, mwulize Mchungaji wako ni kwa nini?
3. Kama kuna matatizo na kitu chochote ulichokwisha kusoma katika Agano la Kale, zungumza na jamii yako ya kujifunza kuhusu jinsi ilivyo, na nini chanzo cha matatizo. Mwache kila mwanachama katika jamii ya kujifunza aandike orodha ya matatizo au changamoto katika kulisoma Agano la Kale. Halafu ihusishe orodha yako kwa wanachama na mtengeneze orodha ya kundi lenu.
4. Ni jinsi gani maoni yako ya Agano la Kale ukilinganisha na kila Yesu na Paulo, kama ilivyozungumziwa katika somo hili? Toa ushahidi kuhusiana na msingi wa matendo yako.
5. Rudia maelezo ya mtazamo wa Agano la Kale ambayo Yesu na Mtume Paulo walikuwa nayo.

Mazoezi ya Vitendo

* Fuatilia usomaji wako wa Biblia. Jitengenezee chati ili kufuatilia tarehe na kifungu kilichosomwa. (Hii inaweza kuwa sehemu ya jarida lako ambamo unaandika uchunguzi wako na kile ulichojifunza kutokana na usomaji. Pia inapendekezwa sana). Madhumuni ya kujaza chati hii si kukupa sababu ya kujivunia au aibu hali kukusaidia kujitia nidhamu kwa utauwa. Baada ya miezi kadhaa, angalia ni kiasi gani cha usomaji wako katika Agano la Kale na ni kiasi gani katika Agano Jipya. Chati inaweza kuwa rahisi sana - kitu kama hiki.

|  |  |
| --- | --- |
| **Tarehe** | **Kifungu** |
|  |  |
|  |  |
|  |  |
|  |  |
|  |  |